ร้านอาหารเปิดใหม่อยู่บนเขาเจ้าแม่ (ไม่รู้ชื่อเขาจริงๆ) เพียงแค่ขับรถเลยจากร้านสกายฮิลล์มาเล็กน้อย ก็จะได้ดื่มด่ำกับบรรยากาศทะเลหมอกด้านหลังเขา และยังสามารถมองเห็นได้ถึงเขาหลวงจังหวัดนครศรีธรรมราช นับว่าเป็นอีกร้านที่จะมาดื่มด่ำความสุขได้อย่างแน่นอน
อาหารที่นี่ราคาไม่แพง รสชาติดี แต่ไม่แนะนำให้มาตอนหิวๆ เพราะแม่ครัวทำกับข้าวคนเดียวในจังหวะสโลว์ซบ จึงต้องใจเย็นๆ นั่งสูดอากาศไปก่อน บางโต๊ะทนรอไม่ไหวโวยวายแล้วเรียกเช็คบิล บอกว่ารีบ จนผมอยากจะบอกว่า "ถ้ารีบ...ทำไมไม่มาตั้งแต่เมื่อวานนี้ล่ะคร้าบ"
ร้านเปิดสองช่วงเวลานะครับ
วันจันทร์-วันศุกร์ เปิด 10.00 - 22.00 น.
วันเสาร์-วันอาทิตย์ เปิด 06.00-22.00 น. เพราะคนจะชอบขึ้นมาดูทะเลหมอก

อาหารอร่อย วิวดี มาให้ได้นะครับ และเหมือนที่บอก ใจเย็นๆ อาหารมันช้า อย่าเพิ่งโมโห